CPF กำไรปี 59 อย่างแจ่ม! โต 33% มาที่ 1.47 หมื่นลบ. เล็งจ่ายปันผล 0.45 บ./หุ้น
CPF กำไรปี 59 อย่างแจ่ม! โต 33% มาที่ 1.47 หมื่นลบ. จากปีก่อนกำไร 1.10 หมื่นลบ. หลังรายได้พุ่ง เตรียมจ่ายปันผล 0.45 บ./หุ้น XD 3 พ.ค.60 กำหนดจ่าย 24 พ.ค.นี้
27 ก.พ. 2560

บริษัท เจริญโภคภัณฑ์อาหาร จำกัด (มหาชน) หรือ CPF รายงานผลการดำเนินงานปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวปรับตัวเพิ่มขึ้นเนื่องจาก บริษัทมีรายได้เพิ่มขึ้นหลังผลการดำเนินงานของธุรกิจสัตว์บกในประเทศไทยเข้าสู่ภาวะปกติและฟื้นตัวอย่างต่อเนื่องของอุตสาหกรรมการเลี้ยงกุ้งในประเทศไทย
พร้อมกันนี้บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 อัตราจ่ายเป็นเงินสด (บาทต่อหุ้น) 0.45 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2560 ทั้งนี้ กำหนดจ่ายเงินปันผลในวันที่ 24 พ.ค. 2560